EE ควง CW ชมโรงปลูก “กัญชง” สระบุรี
EE ควงแขน CW เยี่ยมชมโรงเรือน Greenhouse “CBD Agro-Tech Center” สำหรับปลูกกัญชง จังหวัดสระบุรี พร้อมหว่านเมล็ดพันธุ์กัญชงและเก็บเกี่ยวผลผลิตอย่างต่อเนื่อง
28 ต.ค. 2564

นายวรศักดิ์ เกรียงโกมล กรรมการ บริษัท อีเทอเนิล เอนเนอยี จำกัด (มหาชน) หรือ EE พร้อมด้วยคณะผู้บริหารแห่งวงการ “นางฟ้ากัญชา” หรือ นางสาวอุนารินทร์ กิจไพบูลทวี กรรมการผู้จัดการ บริษัท แคนนาบิซ เวย์ จำกัด หรือ CW (บริษัทย่อยที่บริษัทถือหุ้นอยู่) เยี่ยมชมโรงเรือน Greenhouse “CBD Agro-Tech Center” สำหรับปลูกกัญชง ณ จังหวัดสระบุรี ซึ่งปัจจุบันก่อสร้างเสร็จแล้ว 100%
โดยหลังจากนี้จะทำการหว่านเมล็ดพันธุ์กัญชงล็อตแรกลงในชุดปลูกอัจฉริยะ และรอเก็บเกี่ยวผลผลิตเพื่อส่งให้ลูกค้าที่มีการสั่งซื้อเข้ามาอย่างต่อเนื่อง ผลักดันให้ผลการดำเนินงานเติบโตอย่างแข็งแกร่งในอนาคต